section_heading: Naslijeđe
paragraph_text: Alfonsovu oporuku u kojoj ostavlja  kraljevstvo trima redovima plemstvo je odbacilo te su tražili   moguće nasljednike. Alfonsov jedini brat, Ramiro, bio je benediktinski redovnik od djetinjstva, a njegova predanost Crkvi, njegov temperament i zavjet celibata činili su ga nepodesnim vladati kraljevstvom pod stalnom vojnom prijetnjom i potrebnom stabilnom linijom nasljeđivanja. Posinak pokojnog kralja, Alfonso VII. od Leona, kao vladajući monarh i legitiman potomak Sanča III. od Navare, istaknuo je sebe ali nije zaradio podršku na lokalnoj razini. Plemstvo Navare je stalo uz Pedra de Atarésa, unuka Alfonsovog nezakonitog ujaka, a aragonski plemići su se okupili oko opata-biskupa Ramira. Sazvan je skup kod Borje za postizanje konsenzusa, ali Pedro se toliko otuđio svojom bahatošću od svojih pristaša pa su ga napustili, ali nisu htjeli  Ramira. Konvencija se raspala bez usvajanja kompromisa te su regionalni frakcije djelovale neovisno.